રાજકોટ જિલ્લામાં જ મગફળીનું જાણે મસમોટુ કૌભાંડ ચાલતુ હોય તેવી ચર્ચાઓ ચાલી રહી છે. આ અગાઉ પણ ગોંડલ અને શાપરના ગોડાઉનમાં આગ લાગી હતી. ત્યારે પણ સરકારે કડક પગલા લેવાના આદેશ કર્યા હતા પરંતુ કોઇ ઉકેલ આવ્યો ન હતો. નાફેડના ગોડાઉનમાં રહેલી મગફળી કેમ સળગી હતી તે મોટો સવાલ છે. જ્યારે જામનગરમાં પણ કૌભાંડ થયું હોવાનું સામે આવ્યું હતું. તો રાજકોટ માર્કેટીંગ પાર્ડમાં રહેલી કરોડો રૂપિયાની મગફળીના બારદાન સળગી ગયા હતા. સાથે નાફેડના સાહિત્ય બાળી નાખવાના આક્ષેપો પણ કરવામાં આવ્યા હતા. ત્યારે વધુ એક વખત નાફેડના ગોડાઉનમાં મગફળીમાંથી માટી નીકળતા ખેડૂતો અને વેપારીઓ રોષે ભરાયા હતા.